Dolfyn hap kind se handFoto ter illustrasie. (Foto: Fabrizio Frigeni/Unsplash) ŉ Kind het diep snye aan sy hande opgedoen nadat ŉ dolfyn hom by ŉ akwarium gebyt het. Beeldmateriaal van die voorval is intussen wyd op sosiale media gedeel. Volgens die Daily Mail is ŉ sesjarige seun by die Nemo Dolphinarium in Odessa in die Oekraïene deur ŉ dolfyn gebyt toe hy sy hand oor die dolfyn se swembad uitgesteek het. In die video kan gesien word hoe die seun sy hand oor die water hou. Oomblikke later spring ŉ dolfyn uit die water en gryp die kind se hand. Die seun skree voordat die dolfyn sy hand los en in die water in sak. Die seun, wat glo aan die dolfyn wou vat, het diep snye aan sy hande opgedoen en is onmiddellik na ŉ plaaslike hospitaal geneem waar hy steke ontvang het. Volgens die dolfyn se afrigter, Olena Komogorova, wou die dier waarskynlik nie die kind seermaak nie. “Hy het moontlik gedink die kind se hand is kos. ŉ Hand wat oor die water gehou word, beteken dat iemand vir die dolfyn ŉ eetding aanbied.” Besoekers word glo ook deur personeel aangeraai om nie die swembad te nader of hul hande naby die water te sit nie. NDTV berig dat die seun se ma glo haarself blameer vir die voorval. Sy beplan nie om die akwarium te dagvaar nie. Die akwarium gaan na verwagting hul veiligheid opskerp om soortgelyke voorvalle in die toekoms te voorkom. ????Дельфин схватил ребёнка за руку, результат на фото«Все рядом стояли, дельфины к каждому подплывали прыгали, пищали, но моего схватили за руку Хотя другие прям лицо подставляли, трогали Таблички висят только о том, что бы в воду нечего не бросали, про руки нечего????‍♀️С ними плавают ,фотографируются в конце Поэтому это не нормально, в любом случае..»Ребята, будьте осторожны взаимодействуя с дельфинами, какими бы ручными они ни были.✍️ Прислать информацию???? Обсудить | Наш инст????✅ Подписывайся❤️⚓️ Posted by Подслушано Одесса on Sunday, June 6, 2021